ถล่มทลาย ยอดผู้สมัครสอบ ก.พ. 2563 ทะลุครึ่งล้าน เผยแนวข้อสอบ เช็กคะแนนได้ทันที
นับว่าวันนี้ (7 ก.พ.2563) เป็นวันที่สองของการสมัครสอบ ก.พ.2563 ซึ่งสำนักงานคณะกรรมการข้าราชการพลเรือน หรือ (สำนักงาน ก.พ.)เปิดรับสมัครสอบ ก.พ. 2563 ภาค กรอบทั่วไป เพื่อวัดความรู้ความสามารถทั่วไปประจำปี 2563 โดยมีประชาชนทั่วประเทศ แห่แหนเข้าไปสมัครสอบในเว็บไซต์ของสำนักงาน ก.พ. จนระบบล่มไม่เป็นท่าตลอดสองวันที่มีการเปิดให้สมัครสอบ ก.พ. 2563 มีผู้สมัครสอบมากถึง 422536 คน และเมื่อเทียบกันกับปี 2562 และปี 2561 จะพบว่า จำนวนผู้สมัครในปี 2563 มีอัตราสูงขึ้นอย่างที่ไม่เคยมีมาก่อนทั้งนี้ มีรายงานจากสำนักงาน ก.พ. ระบุว่า วันแรกของการสมัครสอบ ก.พ. ในปี 2562 มีผู้สมัครสอบเพียง 100000 คน และยอดรวมในวันปิดรับสมัครสอบอยู่ที่ 580000 คน ส่วนปี 2561 มีผู้สมัครสอบทั้งสิ้น 499718 คน ซึ่งเห็นได้ชัดว่า มีอัตราผู้สมัครน้อยกว่าปี 2563 อย่างเห็นได้ชัดในขณะเดียวกัน ผู้อ่านบางท่าน อาจจะยังไม่ทราบว่า การสอบ ก.พ. คืออะไร สอบ ก.พ. ไปเพื่ออะไร และสมัครสอบ ก.พ.อย่างไร ทีมข่าวไล่เรียงรายละเอียดมาให้ ดังต่อไปนี้(เข้าเว็บไซต์ เพื่อสมัครสอบ ก.พ.2563 ได้ทันที โดยท่านคลิกที่นี่)สอบ ก.พ. คืออะไร? สอบไปเพื่ออะไร?สอบ ก.พ. คือการสอบคัดเลือกบุคคลเพื่อเข้าไปทำงานให้กับหน่วยงานราชการโดยผู้ที่ต้องการทำงานในหน่วยงานราชการ จะต้องทำข้อสอบให้ผ่านก่อนทั้งนี้ สำนักงาน ก.พ. จัดสอบเป็นประจำทุกปี โดยเปิดรับสมัครทั้งผู้ที่จบการศึกษาแล้ว และผู้ที่กำลังศึกษาชั้นปีสุดท้าย ของระดับ ปวช. ปวท. ปวส. อนุปริญญา ปริญญาตรี หรือปริญญาโท โดยจะประกาศรับสมัครสอบ ประมาณเดือน ก.พ.-มี.ค. ของทุกปี และมีผู้สมัครสอบแต่ละปีราว 500000 คนกำหนดการสอบ ก.พ. 2563- ผู้สนใจสมัครสอบ สามารถกรอกใบสมัครทางอินเทอร์เน็ตได้ที่ https://ocsc2.job.thai.com/ พร้อมพิมพ์แบบฟอร์มการชำระเงิน ตั้งแต่วันที่ 6-27 ก.พ.63 และสอบเพื่อวัดความรู้ความสามารถทั่วไป ในวันที่ 28 มิ.ย.63รายวิชาที่ใช้ในการสอบ1. วิชาความสามารถในการคิดวิเคราะห์ คะแนนเต็ม 100 คะแนน2. วิชาภาษาอังกฤษ คะแนนเต็ม 50 คะแนน3. วิชาความรู้และลักษณะการเป็นข้าราชการที่ดี คะแนนเต็ม 50 คะแนนเกณฑ์ผ่านอยู่ที่เท่าไร?- วิชาความสามารถในการคิดวิเคราะห์ ระดับต่ำกว่าปริญญาตรี และปริญญาตรี ต้องได้คะแนนรวมไม่ต่ำกว่าร้อยละ 60 สำหรับระดับปริญญาโท ต้องได้คะแนนรวมไม่ต่ำกว่าร้อยละ 65- วิชาภาษาอังกฤษ ต้องได้คะแนนไม่ต่ำกว่าร้อยละ 50- วิชาความรู้และลักษณะการเป็นข้าราชการที่ดี ต้องได้คะแนนไม่ต่ำกว่าร้อยละ 60วิธีการสมัครสอบ ขั้นตอนการสมัครสอบ มีเบื้องต้นทั้งหมด 6 ขั้นตอน ดังต่อไปนี้ (วิธีการสมัครโดยละเอียด คลิกที่นี่)- ขั้นตอนที่ 1 กรอกใบสมัคร ตั้งแต่วันที่ 6-27 กุมภาพันธ์ 2563 ได้ที่เว็บไซต์https://ocsc2.job.thai.com- ขั้นตอนที่ 2 พิมพ์แบบฟอร์มชำระเงิน- ขั้นตอนที่ 3 ชำระค่าธรรมเนียมในการสมัครสอบ- ขั้นตอนที่ 4 ตรวจสอบสถานะการสมัครสอบ- ขั้นตอนที่ 5 อัปโหลด (upload) รูปถ่าย- ขั้นตอนที่ 6 ตรวจสอบรายชื่อผู้สมัครสอบตัวอย่างข้อสอบตัวอย่างแบบทดสอบเข้ารับราชการ ของสำนักงาน ก.พ. มี 2 รูปแบบ โดยท่านสามารถทดลองทำข้อสอบ และตรวจสอบผลคะแนนได้ทันที โดยคลิกเลือกจากประเภทวุฒิการศึกษาที่ท่านต้องการจะสอบด้านล่าง- แบบทดสอบเข้ารับราชการ ระดับ ปวช./ ปวส./ อนุปริญญา- แบบทดสอบเข้ารับราชการ ระดับ ปริญญาตรี/ ปริญญาโท อ่าน สมัครสอบ ก.พ. 2563เปิดเทคนิค สมัครสอบ ก.พ. 2563 เข้าเว็บได้ จองสถานที่ จ่ายเงินฉลุย ได้งานราชการ
ผู้อ่านบางท่าน อาจจะยังไม่ทราบว่า การสอบ ก.พ. คืออะไร สอบ ก.พ. ไปเพื่ออะไร และสมัครสอบ ก.พ.อย่างไร ทีมข่าวไล่เรียงรายละเอียดมาให้ ดังต่อไปนี้
สมัครสอบ ก.พ. ภาค ก 2563,สอบ ก.พ.2563,สอบ กพ,สอบ กพปี 63,สอบ กพ 63,สมัคร สอบ ก.พ. e-xam,ข่าวร้อน,ข่าวทั่วไป